stanford-oval/wikipedia huggingface dataset:
Ahjo (Kerava)
Liikenne

Autolla liikenneyhteydet Ahjoon ovat hyvät Helsingin ja Lahden suunnalta Lahdenväylää pitkin. Myös joukkoliikenneyhteydet ovat kohtuulliset. Talviaikataulukautena vuoroväli Terästien varteen ja Sorsakorpeen on arkisin ruuhka-aikoina noin 10–20 minuuttia, päivisin ja iltaisin 30 minuuttia ja viikonloppuisin 60 minuuttia. Kesäkautena vuoroväli arkisin on 30 minuuttia ja viikonloppuisin 60 minuuttia.
Ahjon joukkoliikennetarjontaa hoitavat linja 978 Keinukallioon, linja 978K Sipoon Bastukärriin sekä linja 738 Helsingin Kalasatamaan. Porvoonkatua pitkin radan toisella puolella kulkevat linjat 977 Ylikeravalle ja 985 Nikkilään.
Linja-autojen aikataulut on pääsääntöisesti sovitettu Helsinkiin/Helsingistä kulkevien nopeiden R/D/Z-junien aikataulujen kanssa, mikä tarjoaa vaihtoyhteyden Keravan asemalla. Bussit myös tarvittaessa odottavat myöhässä kulkevaa junaa, jotta liityntäyhteys junasta bussiin toimisi.
Ahjossa suunnitellaan vanhan rautatieaseman ottamista uudelleen henkilöliikennekäyttöön.
Jarre in China

| Jarre in China Jean-Michel Jarre |
| --- | --- | --- |

Livealbumin tiedot
 Äänitetty : 2004
 Julkaistu: 2005
 Tuottaja(t): Jean-Michel Jarre
 Tyylilaji: Elektroninen musiikki
 Kesto: 107.00
 Levy-yhtiö: Warner Music Vision
Jean-Michel Jarren muut julkaisut
| AERO 2004 | Jarre in China 2005 | Téo & Téa 2007 |
Jarre in China on ensimmäinen THX-hyväksytty konserttitallenne. Se käsittää Jean-Michel Jarren esiintymisen Pekingin Kielletyssä kaupungissa vuonna 2004. Konsertti esitettiin Kiinassa HD-tasoisena ja 5.1-äänillä suorassa lähetyksessä yli miljardille katsojalle.
Konsertissa esiintyivät Jarren ohella yli 260 kiinalaista muusikkoa, mm. Pekingin sinfoniaorkesteri.
Itse konsertin kesto on 107 minuuttia. Myyntipakkauksen toinen DVD sisältää 22-minuuttisen esiintymisen Taivaallisen rauhan aukiolta ja CD konsertin keskeisimmät osat 57 minuuttiin tiivistettynä.
Kappalelistaus (DVD)

DVD 1 – Kielletty kaupunki
Forbidden City
Aero
Oxygène 2
Oxygène 4
Geometry of Love
Small Band in the Rain
Equinoxe 4
Journey to Beijing
Chronology 6
Zoolookologie
Aerozone
Aerology
Chronology 3
Vivaldi "Winter"
Fishing Junks at Sunset
Rendez-vous 4
Souvenir of China
Rendez-vous 2
DVD 2 – Tian'anmen-aukio
Arrival
Aerology (Remix)
La Foule (Tribute to Edith Piaf)
Tian'Anmen
Oxygene 13
Kappalelistaus (CD)

Aero – 3:26
Oxygène 2 – 7:39
Oxygène 4 – 4:12
Geometry of Love – 5:01
Equinoxe 8 – 1:05
Equinoxe 4 – 5:34
Aerozone – 5:00
Chronologie 6 – 5:35
Fishing Junks at Sunset – 11:45
Souvenir of China – 4:38
Aerology Remix – 3:37
Jerome Apt

| Jerome III "Jay" Apt |
| --- | --- |

Henkilötiedot
Syntynyt: 28. huhtikuuta 1949 (ikä 75) Springfield, Massachusetts
Kansalaisuus:  yhdysvaltalainen
Ammatti:  tutkija
Ura
Tyyppi:  NASAn astronautti
Aika avaruudessa:  35 pv. 07 h 10 min.
Lennot

:  STS-37
 
:  STS-47
 
:  STS-59
 
:  STS-79
 
Jerome III ”Jay” Apt (s. 28. huhtikuuta 1949 Massachusetts) on yhdysvaltalainen astronautti. Ennen astronautin uraa hän toimi fyysikkona Venukseen suuntautuneessa luotainprojektissa.
Apt sai koulutuksensa Shady Side Academy- ja Harvard College -kouluissa. Hän suoritti filosofian tohtorin tutkinnon MIT:ssä. Vuonna 1980 Apt sai pestin NASA:sta jossa hän toimi tutkijana ja vuonna 1986 hänet otettiin astronauttikoulutukseen. Apt on ollut mukana neljällä avaruussukkulalennolla ja viettänyt yli 847 tuntia avaruudessa.
Vuonna 1991 Apt osallistui lennolle avaruussukkula Atlantiksella, jolla hän suoritti kaksi avaruuskävelyä yhdessä Jerry Rossin kanssa. He korjasivat Compton-satelliitin radioantennin, joka ei automaattisesti avautunut. Vuonna 1992 Apt osallistui lennolle Endeavour-sukkulalla, jossa hän suoritti biologisia kokeita. Vuonna 1994 hän osallistui avaruustutkakokeiluun joka tutki maapalloa. Vuonna 1996 Apt oli mukana avarussukkula Atlantiksella joka vieraili Mir-avaruusasemalla.
Nykyisin Jerome Apt asuu Pittsburghissa Pennsylvaniassa ja johtaa Carnegie Mellon -yliopiston sähköntutkimuslaitosta.
Aiheesta muualla

Spacefacts biography of Jerome Apt
Jay Apt’s Website Orbit Experience
Joseph W. Fifer

Joseph W. Fifer.
Joseph Wilson "Private Joe" Fifer (28. lokakuuta 1840 – 6. elokuuta 1938) oli yhdysvaltalainen republikaanipoliitikko, joka toimi Illinoisin kuvernöörinä vuosina 1889–1893.
Fifer syntyi Stauntonissa, Virginiassa, ja muutti perheineen Illinoisiin vuonna 1857. Hän oli Illinois'n senaatin jäsen 1881–1883.
Fifer eli 97-vuotiaaksi. Auto törmäsi Fiferiin hänen ollessaan 92-vuotias, ja viimeiset vuotensa mies oli kuurosokea ja rampa.
Jean-Jacques Caffieri

Adolf Ulrik Wertmüller, Jean-Jacques Caffieri, 1784.
Jean-Jacques Caffieri (1725–1792) oli ranskalainen kuvanveistäjä, Jean-Baptiste Lemoynen oppilas. Hän oli valajanakin niin taitava, että pääsi valmistamaan Palais Royalin hienon porraskaiteen. Hän on tehnyt Pierre Corneillen ja Molièren rintakuvat ja muidenkin kirjailijoiden ja näyttelijöiden muotokuvia Pariisin teattereihin, St. Génevièven kirjastoon ja Versaillesiin. Niiden joukossa on 1778 palkittu Voltairen kuva. Caffieri oli Jean-Antoine Houdonin edeltäjä näköisyyden tavoittelijana.
J. J. Caffieri oli Philippe Caffieri nuoremman (1714–1774) nuorin veli.
Veistoksia

Molière (1787), Louvren museo.
Pierre Corneille, Rouenin taidemuseo.
Aiheesta muualla

Kuvia tai muita tiedostoja aiheesta Jean-Jacques Caffieri Wikimedia Commonsissa
Ji Jin-hee

| Ji Jin-hee |
| --- | --- |

Henkilötiedot
Syntynyt: 24. kesäkuuta 1971 (ikä 53) Soul, Korean tasavalta
Ammatti:  näyttelijä, malli
Näyttelijä
Aktiivisena:  1999–
Aiheesta muualla
IMDb
Ji Jin-hee (hangul: 지진희, s. 24. kesäkuuta 1971 Soul, Korean tasavalta) on korealainen näyttelijä ja malli. Hän on esiintynyt muun muassa seuraavissa televisiosarjoissa:
Dae Jang Geum (2003–2004)
Dong Yi (2010)
Blood (2015)
I Have a Lover (2015–2016)
Misty (2018).
Joe Albany

Joseph "Joe" Albany (24. tammikuuta 1924 – 11. tammikuuta 1988) oli yhdysvaltalainen jazz-/bebop-pianisti.
Albany opiskeli lapsena pianonsoittoa ja teki yhteistyötä mm. Charlie Parkerin, Benny Carterin ja Miles Davisin kanssa. Lester Young luonnehti Albanya "parhaaksi koskaan näkemäkseen valkoiseksi pianistiksi". Albanyn klassikoksi muodostunut albumi The Right Combination on vuodelta 1957. Albanya pidetään yhtenä merkittävimmistä varhaisista bebop-pianisteista.
Albany kärsi pitkään alkoholismista ja narkomaniasta. Hänen avioliittonsa olivat melko epäonnisia: toinen vaimo teki itsemurhan ja kolmas oli kuolla yliannostukseen.
Albany oli sokea kuollessaan New Yorkissa 63-vuotiaana.
Jessika Ponchet

| Jessika Ponchet |
| --- | --- |

Henkilötiedot
Syntynyt: 26. syyskuuta 1996 (ikä 28)
Kansalaisuus:   Ranska
Tennispelaaja
Kätisyys:  oikeakätisyys, yhden käden rysty
Palkintorahat:  1 313 890 USD
Kaksinpeli
Paras sijoitus:  211. (6.8.2018)
Voitot/tappiot:  343–241
Grand Slam -turnauksissa
Australian avoimet:  1. kierros (2018, 2019)
Ranskan avoimet:  1. kierros (2018)
Nelinpeli
Paras sijoitus:  101  (28. marraskuuta 2022)
Voitot/tappiot:  156–131
Aiheesta muualla
ITF
WTA
Jessika Ponchet (s. 26. syyskuuta 1996) on ranskalainen tennispelaaja. Hän on sijoittunut parhaimmillaan kaksinpelissä WTA-listan sijalle 211 elokuussa 2018.
Ponchet pelasi ensimmäisen kerran Grand Slam -turnauksen pääsarjassa Australian avoimissa 2018 päästyään sinne villillä kortilla. Hän hävisi turnauksen ensimmäisellä kierroksella Garbiñe Muguruzalle.
Aiheesta muualla

Jessika Ponchet WTA:n sivuilla (englanniksi)
Jessika Ponchet ITF:n sivuilla (englanniksi)
Joe Arenas

Arenas vuoden 1954 keräilykortissa.
Lupe Joseph "Joe" Arenas (12. joulukuuta 1925 Cedar Rapids, Iowa – 30. kesäkuuta 2020) oli yhdysvaltalainen amerikkalaisen jalkapallon pelaaja. Hän tuli valituksi NFL:n vuoden 1951 varaustilaisuuden kahdeksannella kierroksella ja pelasi koko NFL-uransa ajan (1951–7) San Francisco 49ers -seurassa.
Arenasin yliopisto oli Nebraska–Omaha. Hän oli pelipaikaltaan keskushyökkääjä ja takamies.
Jason Connery

| Jason Connery |
| --- | --- |
 Jason Connery Doctor Who -kokoontumisessa West Kirbyssä vuonna 2015.
Henkilötiedot
Koko nimi:  Jason Joseph Connery
Syntynyt: 11. tammikuuta 1963 (ikä 61) Lontoo, Englanti, Yhdistynyt kuningaskunta
Ammatti:  näyttelijä, ohjaaja
Puoliso:  Mia Sara (1996–2002)
Lapset:  Dashiell Connery
Näyttelijä
Merkittävät roolit:  Andrews (Shanghai Noon) Robert of Huntingdon (Robin of Sherwood)
Aiheesta muualla
www.jasonconnery.com
IMDb 
Elonet
AllMovie
Svensk Filmdatabas
Jason Joseph Connery (s. 11. tammikuuta 1963 Lontoo, Englanti) on englantilainen näyttelijä ja ohjaaja, joka on näytellyt useissa b-elokuvissa. Hän on näyttelijä Sean Conneryn ja näyttelijä Diane Cilenton poika. Läpimurtoroolinsa Jason näytteli Robert of Huntingdonin roolissa brittiläisessä televisiosarjassa Robin of Sherwood vuonna 1986. Hänet tunnetaan myös elokuvista Urban Ghost Story (1998), Shanghai Noon (2000), Night Skies (2007) ja Brotherhood of Blood (2007).
Yksityiselämä

Jason Connery oli naimisissa näyttelijä Mia Saran kanssa vuosina 1996–2002. Heillä on vuonna 1997 syntynyt Dashiell poika. Hän asuu Los Angelesissa, Kaliforniassa.
Filmografia

| --- | --- |
 Elokuvat Urban Ghost Story (1998)  Shanghai Noon (2000)  Aivan villit (2006)  Night Skies (2007)  Brotherhood of Blood (2007) :  Televisiosarjat Doctor Who (1985)  Robin of Sherwood (1986)  Saapasjalkakissa (1988)  Sairaalaelämää (1997)  Smallville (2001–2003)
Aiheesta muualla

Jason Connery Internet Movie Databasessa. (englanniksi)
Jil Teichmann

| Jil Teichmann |
| --- | --- |

Henkilötiedot
Syntynyt: 15. heinäkuuta 1997 (ikä 27) Barcelona, Espanja
Kansalaisuus:   Sveitsi
Tennispelaaja
Pituus:  170 cm
Kätisyys:  vasen
Palkintorahat:  3 646 256 USD
Kaksinpeli
Paras sijoitus:  54. (29.7.2019)
Turnausvoittoja:  2
Voitot/tappiot:  317–232
Grand Slam -turnauksissa
Australian avoimet:  1. kierros (2020)
Wimbledon:  1. kierros (2019)
Yhdysvaltain avoimet:  2. kierros (2018)
Nelinpeli
Paras sijoitus:  170. (7.1.2019)
Voitot/tappiot:  114–78
Aiheesta muualla
ITF
WTA
Jil Teichmann (s. 15. heinäkuuta 1997 Barcelona, Espanja) on sveitsiläinen tennispelaaja. Parhaimmillaan hän on ollut kaksinpelissä WTA-listan sijalla 54 heinäkuussa 2019 ja nelinpelissä sijalla 170 tammikuussa 2019. Hän on voittanut urallaan kaksi WTA-turnausta kaksinpelissä.
Teichmann pelasi WTA-turnauksen pääsarjassa ensimmäisen kerran Strasbourgissa vuonna 2016. Hän eteni siellä toiselle kierrokselle voitettuaan Kurumi Naran. Teichmann pelasi grand slam -turnauksen pääsarjassa ensimmäisen kerran Yhdysvaltain avoimissa 2018 ja eteni toiselle kierrokselle. Vuonna 2019 Teichmann saavutti kaksi turnausvoittoa kaksinpelissä; Prahassa ja Palermossa. Prahan voiton jälkeen hän nousi maailmanlistalla ensimmäisen kerran sadan parhaan joukkoon toukokuussa.
Aiheesta muualla

Jil Teichmann WTA:n sivuilla (englanniksi)
Jil Teichmann ITF:n sivuilla (englanniksi)
Ji So-yun

Ji So-yun
Ji So-yun (s. 21. helmikuuta 1991) on eteläkorealainen jalkapalloilija. Hän on pelipaikaltaan hyökkääjä. Hän pelasi alle 17-vuotiaiden MM-kilpailuissa 2008 ja teki turnauksessa kaksi maalia. Hän saavutti pronssia alle 20-vuotiaiden MM-kilpailuissa 2010 ja teki turnauksessa kahdeksan maalia. Hän pelasi Etelä-Korean naisten maajoukkueessa vuoden 2015 MM-kilpailuissa kolme alkulohko-ottelua ja teki maalin rangaistuspotkusta ottelussa Costa Ricaa vastaan. Vuoden 2019 MM-kilpailuissa hän pelasi kaikki Etelä-Korean kolme ottelua alusta loppuun. MM-kisojen 2019 päättyessä hän on pelannut yhteensä 119 maaottelua ja tehnyt niissä 54 maalia.
Ji on vuodesta 2014 edustanut englantilaisseura Chelseaa. Kaudella 2014–2015 Englannin pelaajayhdistys PFA valitsi hänet kauden parhaaksi naispelaajaksi.
Joan Benoit

| Mitalit | Mitalit | Mitalit |  |
| --- | --- | --- | --- |
|  Benoit vuonna 2008 |  Benoit vuonna 2008 |  Benoit vuonna 2008 |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | maraton |  |
Joan Benoit Samuelson (s. 16. toukokuuta 1957 Cape Elizabeth, Maine) on yhdysvaltalainen kestävyysjuoksija ja ensimmäinen naisten maratonin olympiavoittaja. Benoit voitti kultaa Los Angelesin kisoissa 1984.
Benoit juoksi ensimmäisen maratoninsa vuonna 1979 aikaan 2.51. Samana vuonna hän voitti Bostonin maratonin ajalla 2.35.15, joka oli paras yhdysvaltalaisen naisen juoksema aika. Hän voitti Bostonissa uudelleen 1983 ajalla 2.22,43, joka oli epävirallinen maailmanennätys.
Los Angelesissa Benoit oli suosikki yhdessä Norjan Grete Waitzin kanssa, joka oli voittanut siihen mennessä kaikki seitsemän maratoniaan. Benoit siirtyi johtoon vain 14 minuutin juoksun jälkeen ja voitti lopulta yli minuutilla ajalla 2.24.52.
Vuonna 1985 Benoit voitti Chicagon maratonin, mutta sen jälkeen loukkaantumiset estivät menestyksen. Huippu-urheilu-uransa jälkeen hän on toiminut muun muassa valmentajana ja kirjoittanut juoksuoppaita.
Vuonna 2008 Benoit juoksi Bostonissa USA:n olympiakarsinnoissa ajan 2.49.08, joka oli 50–54-vuotiaiden Yhdysvaltain ennätys. New Yorkin maratonilla 2009 hän juoksi ajan 2.49.09. Vuoden 2010 Chicagon maratonilla hän paransi ikäluokkansa Yhdysvaltain ennätystä aikaan 2.47.50.
Joan Beaufort

| Joan Beaufort |
| --- | --- |
 
Skotlannin kuningatar
Valtakausi:  2. helmikuuta 1424 – 21. helmikuuta 1437
Kruunajaiset:  21. toukokuuta 1424

Syntynyt:  noin 1404
Kuollut:  1445 (ikä noin 41)
Puoliso:  Jaakko I James Stewart
Lapset:  Margareta Stuart Jaakko II 9 muuta
Isä:  John Beaufort
Äiti:  Margaret Holland
Joan Beaufort (noin 1404 –1445) oli Skotlannin kuningatar Jaakko I:n puolisona ja myöhemmin alaikäisen poikansa Jaakko II:n sijaishallitsija.
Joan oli ylhäistä Beaufortin sukua, kuningas Henrik VI:n serkku. Jaakko ja Joan avioituivat 2. helmikuuta 1423 Lontoossa, missä Jaakkoa oli pidetty vankina 18 vuotta. Myötäjäiset olivat osa lunnaita, joiden maksun jälkeen aviopari palasi Skotlantiin, missä heidät kruunattiin 21. toukokuuta 1424 Sconessa.
Heille syntyi kahdeksan lasta. Vanhin oli tytär Margareta, josta tuli Ranskan kuninkaan Ludvig XI:n puoliso. Hänen jälkeensä syntyivät kaksospojat, joista toisesta tuli Jaakko II. Myös nuoremmat sisarukset hoidettiin hyviin naimakauppoihin Euroopan hoveihin.
Joan osallistui aktiivisesti Skotlannin hallitsemiseen ja pehmensi usein äkkipikaisen miehensä päätöksiä.
Kapinoivat aateliset surmasivat Jaakon Perthissä vuonna 1437. Joan kiirehti Edinburghiin suojaamaan poikansa turvallisuutta. Jaakko I oli toivonut Joanin toimivan yksin sijaihallitsijana, mutta parlamentti määräsi sijaishallitsijaksi kolmen miehen neuvoston. Valtaa käyttivät siinä Edinburghin linnan Crichtonit ja Stirlingin linnan Livingstonet, kolmas jäsen oli Douglasin jaarli. Crichton esti kuningatarta tapaamasta poikaansa, mutta Joan kaappasi Jaakko II:n ja pakeni Stirlingiin. Douglasin kuoltua vuonna 1439 Joan pyrki vahvistamaan asemaansa menemäälä naimisiin Lornen mustaksi ritariksi kutsutun James Stewartin kanssa. Alexander Livington vastasi vangitsemalla leskikuningattaren ja tämän uuden puolison. Parlamentti järjesti hänen vapauttamisensa, mutta Joan joutui luovuttamaan vallan ja eläketulonsa Livingstonelle.
1440-luvun alkuvuosina Joan järjesteli nuorempien lastensa avioliittoja. Ne eivät kaikki miellyttäneet vallanpitäjiä. Hän joutui piiritetyksi Dunbarin linnassa ja menehtyi piirityksen aikana vuonna 1445.
Jounin Kauppa

Jounin Kauppa
Kaupan pihassa oleva jättiporo
Jounin Kauppa on Kolarin Äkäslompolon kylässä sijaitseva K-Market-ketjuun kuuluva kauppa. 2 000 neliömetrin kokoinen K-Market on pinta-alaltaan Suomen suurin.
Kaupan perusti vuonna 1950 Jouni Kaulanen talonsa alakertaan, jossa se toimi 1980-luvulle saakka. Hän toimi kauppiaana yli 40 vuoden ajan, jonka jälkeen hänen lapsensa ja tämän puoliso jatkoivat kaupan pitoa. Vuodesta 2008 vuoteen 2023 kauppiaana toimi hänen pojanpoikansa Sampo Kaulanen vaimonsa Minttu Kaulasen kanssa. Sampo Kaulanen keräsi kaupalle paljon näkyvyyttä aktiivisella markkinoinnilla sosiaalisessa mediassa.
Keväällä 2023 Kaulanen myi kaupan liiketoiminnan, rakennukset ja maa-alueet Keskolle. Uusina kauppiaina aloittivat 1. toukokuuta 2023 Linda ja Janne Vuollo.
Jouni Waldén

Jouni Antero Waldén (s. 9. tammikuuta 1982 Kuopio) on suomalainen diplomi-insinööri ja entinen kiekonheittäjä.
Hän aloitti yleisurheilu-uransa Kuopion NMKY:n riveissä, josta siirtyi edustamaan Ikaalisten Urheilijoita vuonna 2005. Vuosina 2002–2013 häntä valmensi Anssi Mäkinen ja vuodesta 2013 lähtien hän on valmentanut itse itseään.
Aikuisten SM-kisoista hän on saavuttanut kultaa Kalevan kisoissa 2013 ja hopeaa 2011, 2012, 2014 ja 2015 sekä pronssia 2009. Alle 23-vuotiaiden SM-kisoista Waldén on voittanut kultaa 2003 ja hopeaa 2004.
Hänen ennätyksensä 61,95 m on vuodelta 2014.
Siviilitöinään Waldén toimii Kangasalla rakennusliike Tikirak Oy:n toimitusjohtajana ja osaomistajana. Aiemmin hän toimi rakennusliike Visura Oy:n varatoimitusjohtajana.
Afrovenator

| Afrovenator |
| --- | --- |
 Afrovenatorin luuranko.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Yläheimo::  Spinosauroidea
Heimo::  Megalosauridae
Alaheimo::  Afrovenatorinae
Suku::  Afrovenator
Laji::  abakensis
Kaksiosainen nimi
 Afrovenator abakensis  Sereno, Wilson, Larsson, Dutheil & Sues, 1994 
Katso myös
   Afrovenator Wikispeciesissä   Afrovenator Commonsissa 
Infobox OKNimi-testi OK: 
Afrovenator ("Afrikkalainen metsästäjä") oli dinosaurussuku, joka eli 164-159 miljoonaa vuotta sitten jurakaudella. Afrovenatorit olivat muiden teropodien tapaan lihansyöjiä, ja ne olivat sukua megalosaurukselle.
Fossiilit

Afrovenatorista on löydetty vain yksi luuranko, mutta se on hyvin säilynyt. Se on löydetty Nigeristä, Afrikasta vuonna 1993. Luurangosta puuttuu alaleuka, kallon osia, joitakin selkänikamia, joitakin kylkiluita sekä lantion osia. Etu- ja takaraajat ovat lähes täydellisessä kunnossa. Luurangon rakenteesta on voitu päätellä, että Afrovenator on ollut kevytrakenteinen ja siten myös nopealiikkeinen saalistaja.
Koko ja ulkonäkö

Afrovenatorin pituus oli noin 7-9 metriä. Paino on tuntematon, mutta sen on arvioitu olleen noin 1-1,8 tonnia. Afrovenatorin pää oli suuri ja pitkä. Sen leuat olivat vahvat ja alaleuassa oli 14 hammasta. Raajat olivat hoikat. Eturaajoissa oli kummassakin kolme sormea jotka kaikki sisälsivät yhden terävän kynnen. Näitä kynsiä Afrovenator on varmasti käyttänyt saalistuksessa ja tarttunut niillä uhriinsa.
Afrovenatorin reisiluut olivat sääriluita pidemmät. Tämä merkitsee sitä että Afrovenator ei pystynyt juoksemaan kovaa mutta kuitenkin kohtalaista vauhtia. Eturaajat olivat selvästi takaraajoja lyhyemmät. Häntä oli tanakka ja paksu.
Elinympäristö

Ennen Afrovenatorin elinaikaa Afrikka kuului suurmanner Pangeaan. Irrottuaan Pangeasta Afrikassa on ollut suuria vesistöjä ja ruohomaita, joiden läheisyydessä Afrovenator on elellyt.
Ravinto

Afrovenator on todennäköisesti syönyt liskoja ja muita dinosauruksia.
Muuta

Sauropodi jobarian fossiileita on löydetty samalta alueelta kuin Afrovenatorin luuranko. On todennäköistä että myös tämä sauropodi on kuulunut Afrovenatorin ruokalistalle. Voi olla että Afrovenator on koon ja helppouden kannalta saalistanut mieluummin pienempiä yksilöitä.
Afrovenator on ollut yksi aikansa hurjimpia petodinosauruksia. Se on voinut antaa kehityssuuntaa monille liitukauden teropodeille, kuten tyrannosaurus rexille.
Afrovenatorin ajateltiin aluksi eläneen liitukaudella. Myöhemmin sen luurangon luut paljastuivat oletettua vanhemmiksi ja Afrovenatorin uusi elinajankohta sijoitettiin jurakaudelle.
Afrovenator esiintyy japanilaisessa animesarjassa Dinosaur King.
Aiheesta muualla

http://www.palaeocritti.com/by-group/dinosauria/spinosauroidea/afrovenator
Jean Desailly

Jean Desailly (24. elokuuta 1920 – 11. kesäkuuta 2008) oli ranskalainen näyttelijä. Hän työskenteli teatterissa ja esiintyi myös lukuisissa elokuvissa. Hän oli vuonna 1960 ehdolla Bafta-palkinnon saajaksi roolistaan elokuvassa Maigret virittää ansan (1957).
The Guardianin muistokirjoituksen mukaan Desailly tunnetaan elokuvan alalla parhaiten roolistaan François Truffaut'n Pehmeässä ihossa (1964). Hän teki yhteistyötä Simone Valèren kanssa. Pari kuitenkin meni naimisiin vasta vuonna 1998.
Elokuvia

Kuolleen arvoitus (1942)
Pastoraalisinfonia (1946)
Maigret virittää ansan (1957)
Préméditation? (1960)
Köyhä miljonääri (1960)
Sodan laki (1961)
Ilmiantaja (1962)
Pehmeä iho (1964)
Kuuma iho (1965)
Kolme kovanaamaa (1970)
Aiheesta muualla

Jean Desailly Internet Movie Databasessa. (englanniksi)
Joseph Vilsmaier

Joseph Vilsmaier (24. tammikuuta 1939 – 11. helmikuuta 2020) oli saksalainen elokuvaohjaaja, jonka työtä on muun muassa sotaelokuva Stalingrad (1993).
Münchenissä syntynyt Vilsmaier debytoi ohjaajana teoksellaan Herbstmilch (1988), jossa yhtenä esiintyjistä oli hänen puolisonsa Dana Vávrová. Hän jatkoi uraansa menestyksekkäästi elokuvilla Lisen ja Lotten salaisuus (1994) ja Uskomaton menestystarina Comedian Harmonists (1997).
Vilsmaierin 2000-luvun tuotantoon kuuluu Bergkristall (2004). Hän on voittanut muun muassa lukuisia Bayerischer Filmpreiseja, joiden joukossa erikoispalkinnon vuonna 2007.
Aiheesta muualla

Joseph Vilsmaier Internet Movie Databasessa. (englanniksi)
Ji

Ji tarkoittaa seuraavia:
Ji, hallintoalue Shanxissa, Kiinassa
Ji, hallintoalue Tianjinissa, Kiinassa
J-I, japanilainen kantoraketti
Midway Airlines, IATA-koodi JI, lentoyhtiö.
Henkilöt

Ji on seuraavien henkilöiden nimi:
Ji Chang-wook (s. 1987), eteläkorealainen näyttelijä
Ji Delin (s. 1987), kiinalainen ampuma- ja murtomaahiihtäjä
Ji Dong-won (s. 1991), eteläkorealainen jalkapalloilija
Ji Han Jae (s. 1936), eteläkorealainen hapkidon suurmestari
Ji Jia (s. 1985), kiinalainen pikaluistelija
Ji Jianhua (s. 1982), kiinalainen kilpapyöräilijä
Ji Jin-hee (s. 1971), eteläkorealainen näyttelijä ja malli
Ji Pengfei (1910–2000), kiinalainen poliitikko
Ji Qiang (s. 1951), kiinalainen paleontologi
Ji Shu’an (s. 1964), kiinalainen paleontologi
Ji So-yun (s. 1991), eteläkorealainen jalkapalloilija
Ji Wei (s. 1984), kiinalainen aitajuoksija
Ji Xianlin (1911–2009), kiinalainen kielitieteilijä, paleografi, indologi ja historiantutkija
Ji Xinpeng (s. 1977), kiinalainen sulkapalloilija
Ji Young-jun (s. 1981), eteläkorealainen maratonjuoksija
Ji Yun-nam (s. 1976), pohjoiskorealainen jalkapalloilija
Ji Zhen (eli taistelevien läänitysvaltioiden kaudella), kiinalainen filosofi
Park Ji Yeon (s. 1981), eteläkorealainen muusikko
Zheng Ji (1900–2010), kiinalainen ravitsemustieteilijä ja biokemisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ji”, voi hakea sivunnimihaulla, laajalla sivunnimihaulla tai tekstihaulla.
Joseph Warren Keifer

Joseph W. Keifer
Joseph Warren Keifer (30. tammikuuta 1836 Springfield, Ohio – 22. huhtikuuta 1932 Springfield, Ohio) oli yhdysvaltalainen lakimies, kenraali ja poliitikko. Hän toimi Yhdysvaltain edustajainhuoneen puhemiehenä vuosina 1881–1883.
Keifer palveli pohjoisvaltioiden armeijassa Yhdysvaltain sisällissodassa, josta hän kotiutui kenraalimajurina. Hän istui Ohion osavaltion republikaaniedustajana Yhdysvaltain edustajainhuoneessa vuosina 1877–1885 ja 1905–1911. Hän osallistui myös vapaaehtoisena Espanjan ja Yhdysvaltojen sotaan 1898–99.
Aiheesta muualla

Henkilöartikkeli Joseph Keiferistä kongressin sivuilla
| 0 | 1 | 2 | 3 |
| --- | --- | --- | --- |
|  | Edeltäjä: Samuel Jackson Randall | Yhdysvaltain edustajainhuoneen puhemies 1881–1883 | Seuraaja: John Griffin Carlisle |